Scho 1973 is de Stod ois stootli oneakonnta Luftkurort ausgwiesn worn. 1977 is a kommunois Kurmittlhaus eaeffnet worn. 1979 is de stootliche Oneakennung vo de drei Thermalquejn eafoigt, den Nomansgeban vom Dreiquejnbad. 1985 hods Innenministerium da Stod Griasboch fian Bereich vom Thermalzentrum an Titl Heilbad valiehn. Um Vawexlunga z vameidn, is 2000 mid da Oneakennung vom offiziejn Titl Bad fias gsomte Stodgebiet des Thermalgebiet, wejches voamois seit 1985 alloa 'n Titl Bad Griasboch trong hod, in Bad Griasboch-Therme umbenennt worn. Unta Eihheimischn is jedoch de Bezeichnung ois Kurgebiet ibli. De im Kurgebiet im Joar 1973 easchlossna drei Quejn Nikolausquej, Marienquej und Karlsquej san bis zu 60 °C worm und kema aus bis zu 1522 Meta Tiaf.